"okwesibili, kumele nazi ukuthi unkulunkulu uthanda umuntu owethembekile. ukwethembeka kusho ukunikela inhliziyo yakho kunkulunkulu; ungamenzi isiwula kunoma yini; uvuleleke kuye kukho konke, ungalifihli iqiniso; ungakwenzi lokho okuzokhohlisa labo abaphezulu futhi kudukise labo abangaphansi; nokungakwenzi lokho okwenzela ukuzincengela kunkulunkulu. ngamafuphi nje, ukwethembeka ukuzehlukanisa nokungcola ezenzweni zakho kanye nasemazwini, kanye nokungakhohlisi unkulunkulu noma umuntu. lokhu engikushoyo kulula, kodwa kuzokuba nzima ngokuphindiwe kini. iningi likhetha ukuba liyolahlwa esihogweni kunokukhuluma futhi lenze ukwethembeka. akumangalisi ukuthi nginenye impatho ebekekwe labo abangathembekile. impela, ngiyabuqonda ubunzima obukhulu enibhekana nabo ekuzameni ukuba ngabantu abethembekile. nonke nihlakaniphile kabi futhi niyizingcweti kwezokwehlulela umuntu olungile ngokwesilinganiso senu esinomona; njengoba kunje umsebenzi wami uba lula kakhulu. futhi njengalokhu nisingatha izimfihlo zenu ezinhliziyweni zenu, kulungile--ke, ngizothumela omunye nomunye wenu enhlekeleleni ukuba ayodlula “ekuvivinyweni” ngomlilo, ukuze emva kwalokho nizokuba nokuzibophezela ekukholweni emazwini ami. okokugcina, ngizokhipha kanzima amazwi emilonyeni yenu athi “unkulunkulu ungunkulunkulu wokwethembeka,” emva kwalokho niyozishaya isifuba futhi nibalise ngokuthi “ingumkhohlisi inhliziyo yomuntu.” ingabe siyobe sesiyini isimo sengqondo yakho kuleli qophelo? ngiyacabanga nje aninakuqhubeka nokuziphatha ngokuzazisa njengoba nenza njengamanje. ngingasakuphathi ukuthi “nibe ngabajulile kakhulu ukuba bangaqondisiseka” njengoba ninjalo njengamanje. abanye baziphatha ngendlela ehloniphekile nefanele futhi babonakala ikakhulukazi nje “baziphatha ngenhlonipho” ebukhoneni bukankulunkulu kodwa babe ngabadelelayo futhi abangalawuleki ebukhoneni bukamoya. ningambala yini phakathi kwabathembekile umuntu onjalo? uma ungozenzisayo nomuntu oyingcweti “kwezokuzijabulisa,” ngizothi uwena ngempela ohlekisa ngonkulunkulu. uma amazwi akho egcwele izaba kanye nokuzihlangula okungenamsebenzi, ngithi uyilowo ongazimisele nhlobo ukwenza iqiniso. uma unezimfihlo eziningi ongabazayo ukuziveza, futhi uma ungafuni ukudalula izimfihlo zakho — okusho ukuthi, izinkinga zakho—kwabanye ukuze ufune indlela yokukhanya, ngizothi uyilowo ongeke ayithole kalula insindiso futhi ongeke aphunyuke kalula ebumnyameni. kumele wazi noma kunokukholwa kweqiniso kanye nokwethembeka kweqiniso ngaphakathi kuwe, ukuthi unawo yini umlando wokuhlupheka ngenxa kankulunkulu noma futhi usumthobele ngokuphelele yini unkulunkulu. uma ungenakho lokhu, ngaphakathi kuwe kusekhona ukungalaleli, inkohliso, umhawu, kanye nokukhononda. njengalokhu inhliziyo yakho ikude n0kwethembeka, awukaze ukuthole ukunconywa ngunkulunkulu futhi awukaze uhlale ekukhanyeni. ukuthi isiphetho somuntu siyoba yini kuncike ekuthini unenhliziyo ethembekile nebomvu okwegazi kanye nasekuthini unawo yini umphefumulo omsulwa. uma ungumuntu ongathembekile kakhulu, umuntu onenhliziyo enobubi kanye nomphefumulo ongahlanzekile, ngakho--ke umlando wesiphetho sakho--ke ngokuqinisekile usendaweni lapho umuntu ejeziswa khona. uma uthi wethembeke kakhulu, kodwa ungakaze wenze ngokweqiniso noma ukhulume izwi leqiniso, ingabe usalindele ukuba unkulunkulu akuklomelise? ingabe usenethemba lokuthi unkulunkulu uzokubuka njengesithandwa seso lakhe? ingabe ukucabanga okunjalo akukhona ukuzikhohlisa? ukhohlisa unkulunkulu kukho konke, manje indlu kankulunkulu ingamgcina kanjani umuntu onjengawe onezandla ezingahlanzekile?